སྤྱི་ལོ༡༧༩༠ལོའི་ཧོར་ཟླ་བརྒྱད་པའི་ཉེར་གཅིག་ཉིན་རྔ་ཡུལ་གནམ་ལྕགས་དགོན་གྱི་མཁན་གདན་ཟུར་དང་།ང་ཞེས་སྐྲ་དཀར་མ།ཆུ་ཁ་ངག་བསྟན།འགོ་བ་ལྷ་ཚེ་སོགས་ཀྱིས་༸མདོ་སྨད་བསྟན་པའི་བདག་པོ་ཀུན་མཁྱེན་འཇིགས་མེད་དབང་པོ་མཆོག་དགོན་འདིར་གདན་དྲངས་ཤིང་།ཁཱ་ཤུལ་རུ་རུ་ཐང་ནས་དད་ལྡན་སེར་སྐྱ་ཡོངས་ལ་ལྷ་མཆོག་ཐུགས་རྗེ་ཆེན་པོ་བཅུ་གཅིག་ཞལ་གྱི་དབང་དང་ཉེར་མཁོའི་ལུང་རྒྱུན་སོགས་གང་ལ་གང་མཁོར་གནང་སྟེ་དགོན་འདིར་ཞག་བདུན་དུ་བཞུགས་ལ།དགོན་འདིའི་ས་ལ་གཟིགས་ཞིབ་གནང་།ལྷག་པར་དུ་དགོན་འདི་ཉིད་རྒྱ་མཁར་ཐང་༼དེང་སང་དགོན་པ་ཆགས་ཡོད་ས་དེ་ཡིན།༽དུ་རྡོ་རྗེ་འཛིན་པ་ལྔ་བརྒྱའི་ས་ཡོད་ཅེས་ལུང་བསྟན་གྱི་ཚུལ་དུ་གསུངས་འདུགས་དེར་ཕེབས་ནས་གཟིགས་སྐབས་སུ་ཁོང་གི་བཅིབས་རྟ་ཉལ་བས་འདུ་ཁང་འདིར༼དེང་སྐབས་ཆོས་ར་གསར་བ་བཞེངས་ཡོད་ས་དེ་ཡིན་་བཞེངས་ན་ལེགས་གསུངས་ཏེ་རྡོ་དཀར་པོ་ཞིག་རྟགས་སུ་བཞག་ནས་བཀྲ་ཤིས་པའི་ལྟས་ཕུན་སུམ་ཚོགས་པར་གསུངས།རྗེས་སུ་ཀུན་མཁྱེན་བཞི་བ་ཆེན་མོ༸རྗེ་བཙུན་སྐལ་བཟང་ཐུབ་བསྟན་དབང་ཕྱུག་ཚང་གིས་ཀྱང་དགོན་ས་འདིར་མཐའ་ཡས་རྒྱ་མཚོ་༼མཐའ་ཡས་རྒྱ་མཚོ་ཚང་གི་རྣམ་ཐར་སོགས་གསལ་བོ་ཞིག་གསུངས་པ་སྔར་མ་ཐོས༽ཚང་གི་གདན་ས་དངོས་ཡིན་པར་མ་ཟད་མི་རབས་བདུན་དུ་ཤུལ་སྟོང་ལ་མ་སོང་གསུངས།